  Виталий Пронин Туэ стадионэ вуизы 20 садъёсысь 44 нылпиос.14-тӥ тулыспалэ Пичи Пурга ёросысь «Маяк» стадионын нылпи садэ ветлӥсь пиналъёс куас вылэ султӥзы. Ӵошатскыса соос 400 метр ортчизы.Ӵошатсконэ пиналъёс мыло-кыдо пырисько. Туэ, кылсярысь, стадионэ вуизы 20 садъёсысь 44 нылпиос.- Та ӵошатсконъёс ёросамы ортчо ни 2001-тӥ арысен, озьы ми пыриськиськом «Покчиос усьто спортэз» элькун спартакиадае. Озьыен, ёросын вормисьёс мыно элькун ӵошатсконъёсы,  - вера администрациысь дышетонъя управлениысь ӧнерчи Ирина Мальцева. - Талэн падиез вань! Кылсярысь, кылем арын элькун ӵошатсконъёсын милям пиналмы нырысетӥ инты басьтӥз.Вань бызьылӥсьёс пусъемын грамотаосын, нош тужгес шаплыосыз - кузьымъёсын  но зэмос медальёсын. Нимысьтыз бызьылӥзы 5-6, 6-7 аресъем нылъёс но пиос. Тужгес покчи вормисьёс пӧлын - Миндэрысь  Софья Пивоварова но Улын Юриысь Карина Ильина. Пиос пӧлын - Пичи  Пургалась Родион Гагарин, Данил Коробейников но Гожнялась Марк Семакин. 6-7 аресъем нылъёс пӧлын вормисе потӥзы Пичи Пургалась  Злата Овчинникова, Вуж Мӧньялась Юлиана Филимонова но Учалась Арина Плетнёва, пиос пӧлын - Улын Пӧсьтол гуртысь  Матвей Юртаев,  Шоринь Юриысь Станислав Петров, Выль Мӧньялась Егор Галактионов.Пиналъёс куасъёссэс кыдёке ӧз ватэ - дасяськоно элькун ӵошатсконъёслы.Мария Векшина Туспуктэм: malayapurga.ru Теги: ёросъёсын  